સત્ય સાપેક્ષ હોય છે તેમ બેવકુફી પણ સાપેક્ષ હોય.યજ્ઞોથી વરસાદ આવી પણ શકતો હોય અને ના પણ આવી શકતો હોય.સદાચરણ,સત્ય,અહિંસા,ચોરી ના કરવી બધું અધર્મ પણ હોઈ શકે અને બેન્કો ખાઈ જવી,ડુંગળી લસણ ના ખાવા,ટીલા ટપકા કરવા,મંદિરો બાંધવા,લોકોને ડરાવી શોષણ કરવું આ બધું ધર્મ પણ હોઈ શકે.સત્ય સાઈ જેવા મદારીઓમાં વિશ્વાસ રાખવો તે સાચો દ્રષ્ટિકોણ હોઈ પણ શકે.ભૌતિકવાદને ગાળો દેતાદેતા મર્સીડીઝમાં ફરવું તે પણ સાચો ધર્મ હોઈ શકે.ખાલી બેટ ઘુમાવનારને ભારતરત્ન બનાવી દેવાની માગણી કરવી તે દ્રષ્ટિકોણ પણ સાચો હોઈ શકે.વેદોમાં બધુજ છે પણ આપણે દયા કરીને બધું જ્ઞાન ઉછીનું લઈએ છીએ અને બધું એમને શોધવા દઈને વાપરીએ છીએ તેવું પણ બની શકે.વેદો ગહન પણ હોઈ શકે અને સીધા સાદા સરળ પણ હોઈ શકે.બધું સાપેક્ષ જ છે.ખાલી પ્રકાશની ગતિ સત્ય છે.